3 dood in botsing aan KZN-SuidkusDie ongelukstoneel op die R61 by Southbroom. (Foto: Netcare911) Drie mense, onder wie twee jong kinders, is dood en 17 ander beseer toe twee minibustaxi’s Vrydag aan die KwaZulu-Natalse Suidkus gebots het. Shawn Herbst, woordvoerder van Netcare 911, sê paramedici is vanoggend na die ongelukstoneel op die R61 by Southbroom ontbied. Drie mense is noodlottig in die botsing beseer, vier is ernstig beseer, terwyl 13 ander ligte beserings opgedoen het. Een van die pasiënte is per lugambulans na ’n hospitaal gevlieg terwyl die ander op die toneel behandel en na hospitale vervoer is. Die polisie, verkeerspolisie en brandweer was ook op die toneel. Die ongelukstoneel op die R61 by Southbroom. (Foto: Netcare911)